**Бөлім: Жазылым**

|  |  |
| --- | --- |
| **Бөлімше 3.1 Шығарманың жоспарын құру** | |
| **Оқу мақсаты** | 3.3.1.1 Мұғалім көмегімен оқылған шығарманы логикалық бөліктерге бөліп, әр бөлікке ат қойып, жоспар құру |
| **Бағалау критерийі** | *Білім алушы*   * Мәтіннің құрылымдық бөліктерін анықтайды * Мәтін бөліктеріне тақырып қояды |
| **Ойлау дағдыларының деңгейі** | Қолдану |
| **Тапсырма**  Мәтінді түсініп оқы. |  |

Баяғыда бір патша халқын сынап көру үшін «Ешкім өз басына пайда қылмасын!» деген бұйрық таратыпты да, оны тексеру үшін үстіне ескі киім киіп, елді аралапты. Бір күні түнде шам жанып тұрған үйге қайыр сұраған кісі болып кірсе, етікші етік тігіп отыр екен. Етікші қайыршыға бір үзім нан береді. Сонда қайыршы:

* Сен неге патшаның бұйрығын орындамайсың? «Ешкім өз басына пайда қылмасын!» дегені қайда? - дейді.
* Себебі, мен жарлы адаммын. Күнде төрт теңге пайда табамын да, төрт

теңге зиян қыламын. Осылай күн көріп отырмын. Патша ақылды болса, осыны білер еді»,

* дейді етікші.

Патша жауап қайтармастан үйіне келеді де, уәзірлерін шақырып алып:

* + Менің бір сауалым бар. Күніне төрт теңге пайда, төрт теңге зиян

қыламын. Сол пайдам мен зияным не? Үш күннің ішінде жауабын табыңдар. Өздерің білмесеңдер, білетін кісіні табыңдар- депті.

Уәзірлер шешуін таба алмай жүргенде баяғы етікші келіп:

* + Мен патшаның сұрағына жауап тапсам, не бересіңдер? - дейді.

Уәзірлер көп ақша бермекші болады. Сонда етікші патшаға барады да:

* + Тақсыр, мен етік тігіп, әр күні төрт теңге пайда, төрт теңге зиян

қыламын. Ол былай: бір теңгені қарызға беремін, бір теңгені ескі қарызымды төлеуге беремін, бір теңгені құдыққа тастаймын, бір теңгені әйеліммен екеумізге жұмсаймын, - депті.

Сонда патша:

* + Әйеліңмен екеуіңе жұмсалған ақша түсінікті, қалған үш теңгенің жұмсалған орнын анықтап түсіндір, - депті.

Бұл сөзге етікші былай депті:

* + «Бір теңгені қарызға беремін» дегенім, «Қартайғанда өзімді асырар»

деп балама беремін. «Бір теңгені ескі қарызыма беремін» дегенім, оны өзімді асыраған кәрі әке-шешеме беремін. «Біртеңгені құдыққа тастаймын» дегенім, қызым бар, соған беремін дегенім, - депті.

Сонда патша: «Бұл етікші ақылды адам екен», - деп, өзіне уәзір сайлапты.

* Сұрақтардың көмегімен мәтіннің басын, ортасын және соңғы бөлігін тауып, қоршап сыз. Әр бөлікке ат қой.

|  |  |
| --- | --- |
| **Сұрақтар** | **Тақырыптар** |
| Оқиға неден басталды?  Патша қандай бұйрық шығарды? |  |
| Түнге қарай патша не істеді?  Ол етікшімен не туралы сөйлесті? Уәзірлеріне қандай сауал қойды? Әрі қарай не болды? |  |
| Етікші сұрақтың жауабын қалай түсіндірді?  Оқиға қалай аяқталды? |  |

**Дескриптор** *Білім алушы*

* мәтіннің құрылымдық бөліктерін ажыратады;
* әр бөлікке сәйкес тақырып қояды.

**Бөлім: Оқылым**

|  |  |  |
| --- | --- | --- |
|  |  | **Бөлімше 2.1 Оқу түрлерін қолдану** |
| **Оқу мақсаты** |  | 3.2.1.2 Шығарманы іштей саналы түрде түсініп, көз жүгіртіп/ шолып/ түртіп алып/ қажетті ақпаратты тауып/ белгі қойып/сын тұрғысынан бағалап оқу |
| **Бағалау критерийі** |  | *Білім алушы*   * Мәтінді түсініп, қатесіз оқиды |
| **Ойлау дағдыларының деңгейі** | | Қолдану |
| **Тапсырма**  Мәтінді түсініп оқы. Сұрақтарға жауап бер.  Ауылдың шетінде айдын көл бар. Көлдің суы мөлдір, айналасы тап-таза. Әдемі гүлдер, қалың шөп, биік ағаштар өсіп тұратын. Көктемде көлге әдемі аққулар ұшып келетін. Адамдар сұлу құстарды тамашалайтын. Жазда көлге шомылып, балық аулайтын.  Бірақ адамдар көлдің тазалығына мүлдем қарамайтын. Шомылып болған соң жеген тамақ қалдықтарын, қоқыстарды тастап кететін. Осылайша көлдің айналасы қоқысқа толып, суы ластана бастады. Күз келіп, көлдің суы салқындады. Күздің артынан қыс келіп, көл беті мұз боп қатты.  Күн жылынып, тағы да көктем келді. Бірақ көктеммен бірге ұшып келетін әдемі аққулар көрінбеді. Адамдар қанша күткенмен, аққулар қайтып келген жоқ. Әдемі аққулары жоқ, айналасы қоқысқа толы көл қатты мұңайды.  Бірде Мақсаттың атасы: «Аққу - тазалықты жақсы көретін құс. Аққулар көліміз қоқысқа толып, ластанып кеткендіктен ұшып келмеді»,- деді. Мұны естіген Мақсат достарымен бірге көлдің айналасын тазалауға кірісті. Оған ауыл адамдары да көмек берді. Көлдің айналасы тап-таза болды.  Келесі көктемде аққулар көгілдір көлге қайта ұшып келді. Әдемі құстар жүзіп жүрген көлдің сәні кіріп, ажарлана түсті.   * Бастапқы кезде көлдің айналасы қандай еді? Көркем сөздерді қолдана отырып, сипаттап айт. * Аққулар көлге неге қайтып келмеді? * Балалардың іс-әрекетіне қандай баға берер едің? Неліктен? * Бұл әңгімеден қандай ой түйдің? | | |
| **Дескриптор** | *Білім алушы*   * көлді сипаттауда көркем сөздерді орынды қолданады; * мәтіннің мазмұнына қатысты ой қорытып айтады; * кейіпкерлердің іс-әрекетіне қатысты көзқарасын білдіреді; * мәтіннің негізгі ойын анықтайды. | |